KLASA: 112-03/14-01/74

URBROJ: 534-06-1-1/1-14-1

Zagreb, 12. svibnja 2014.

Na temelju članka 61. stavka 6. Zakona o državnim službenicima („Narodne novine, broj 92/05, 107/07, 27/08, 49/11, 150/11, 34/12 , 49/12, 37/13 i 38/13) ministar zdravlja raspisuje

**OGLAS**

**za prijam namještenika u državnu službu na određeno vrijeme**

**u Ministarstvo zdravlja**

I. **GLAVNO TAJNIŠTVO MINISTARSTVA**

Služba za opće, tehničke i informatičke poslove

Odjel za opće poslove

**1. dostavljač** – 1 izvršitelj/ica (povećani obim posla)

Uvjeti: - srednja stručna sprema tehničke ili ekonomske struke

- 12 mjeseci radnog iskustva na odgovarajućim poslovima

- položen vozački ispit B kategorije

Opis poslova:

Obavlja internu i vanjsku dostavu pošte, spisa i akata, iznimno i po potrebi prijave i odjave mirovinskog i zdravstvenog osiguranja, odnosi virmane u FINA-u, dostavlja dokumentaciju za novčane transakcije Ministarstva, vodi brigu o službenom automobilu kojim obavlja dostavu i njegovom održavanju; obavlja i druge poslove koje mu povjeri voditelj Odjela.

Podaci o plaći:

Sukladno članku 4. stavak 1. podstavak b) točka 3. Uredbe o izmjenama i dopunama Uredbe o nazivima radnih mjesta i koeficijentima složenosti poslova u državnoj službi („Narodne novine“ broj 25/13) za radna mjesta namještenika III. vrste propisan je koeficijent složenosti poslova 0,776.

Plaću službenika čini umnožak koeficijenta složenosti poslova radnog mjesta i osnovice za izračun plaće uvećan za 0,5 % za svaku navršenu godinu radnog staža.

Pored navedenih uvjeta kandidati moraju ispunjavati i opće uvijete za prijem u državnu službu koji su propisani odredbom članka 48. Zakona o državnim službenicima („Narodne novine, broj 92/05, 107/07, 27/08, 49/11, 150/11, 34/12 , 49/12, 37/13 i 38/13 – u daljnjem tekstu Zakona).

U državnu službu ne može biti primljena osoba za čiji prijam postoje zapreke iz članka 49. Zakona.

U državnu službu osobe se primaju na određeno vrijeme uz obvezni probni rad u trajanju od dva mjeseca.

Na oglas se mogu javiti osobe oba spola.

Podaci o plaći radnog mjesta mogu se naći u Zakonu i Uredbi o nazivima radnih mjesta i koeficijentima složenosti poslova u državnoj službi („Narodne novine“, br. 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 109/07, 58/08, 32/09, 140/09, 21/10, 38/10, 113/10, 22/11,142/11, 31/12, 49/12, 60/12, 65/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13 i 2/14).

Uz prijavu na oglas kandidati su dužni priložiti:

1. životopis,

2. dokaz o hrvatskom državljanstvu (osobna iskaznica, vojna iskaznica ili putovnica, a ako

hrvatski državljanin/državljanka ne posjeduje niti jednu od navedenih isprava može se

priložiti domovnica)

3. dokaze o ukupnom radnom iskustvu i radnom iskustvu na odgovarajućim poslovima:

a) neovjeren preslik radne knjižice za razdoblja upisa do 30. lipnja 2013. (preslik svih   
stranica radne knjižice na kojima postoje upisani podaci i sve stranice gdje se nalaze podaci o zaposlenju i stažu), odnosno elektronički zapis (u slučaju da je osiguranik podnio zahtjev u elektroničkom obliku preko korisničkih stranica Hrvatskog zavoda za mirovinsko osiguranje) i/ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje koju Zavod na osobno traženje osiguranika izdaje na šalterima područnih službi/ureda Hrvatskog zavoda za mirovinsko osiguranje

b) neovjeren preslik ugovora o radu ili potvrdu poslodavca (koja mora sadržavati vrstu poslova koju je obavljao i vremenska razdoblje u kojem je kandidat obavljao navedene poslove),

4. presliku svjedodžbe,

5. uvjerenje nadležnog suda da se protiv podnositelja prijave ne vodi kazneni postupak, ne

starije od 6 mjeseci

6. dokaz o položenom vozačkom ispitu B kategorije

Sva tražena dokumentacija dostavlja se u neovjerenoj preslici.

Osoba koja ostvaruje pravo prednosti pri zapošljavanju dužna je uz prijavu na oglas pozvati se na to pravo i ima prednost u odnosu na ostale kandidate samo pod jednakim uvjetima.

Na pravo prednosti pri zapošljavanju mogu se pozvati osobe sukladno odredbi članka 35. Zakona o pravima hrvatskih branitelja iz Domovinskog rata i članova njihovih obitelji („Narodne novine“, broj 174/04, 92/05, 2/07, 107/07, 65/09, 137/09, 146/10, 55/11, 140/12, 19/13, 33/13 i 148/13), koje su dužne pored dokaza o ispunjavanju traženih uvjeta priložiti i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, te dokaz da je nezaposlena.

Kandidat koji se poziva na pravo prednosti sukladno odredbi članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13), dužan je priložiti pored dokaza o ispunjavanju traženih uvjeta rješenje o utvrđenom invaliditetu odnosno drugi dokaz iz kojeg je vidljivo spomenuto pravo.

Kandidat koji se poziva na pravo prednosti pri zapošljavanju sukladno odredbi članka 48f. Zakona o zaštiti civilnih i vojnih invalida rata („Narodne novine“, broj 33/92., 77/92., 27/93., 58/93., 2/94., 108/95., 108/96., 82/01, 103/03 i 148/13), dužan je priložiti pored dokaza o ispunjavanju traženih uvjeta rješenje odnosno potvrdu iz koje je vidljivo spomenuto pravo.

Pripadnici nacionalnih manjina imaju pravo pozvati se na prednost pri zapošljavanju temeljem članka 22. Ustavnog zakona o pravima nacionalnih manjina („Narodne novine“, broj 155/02, 47/10 - Odluka Ustavnog suda Republike Hrvatske 80/10 i 93/11), bez obveze dostavljanja dokaza o nacionalnoj manjini.

Odabir kandidata/kinje za obavljanje poslova radnog mjesta dostavljača kandidata/kinja koji/e ispunjavaju formalne uvjete propisane oglasom utvrđivat će se testiranjem-provjerom kroz upitnik.

Kandidati/kinje će biti obaviješteni/e o mjestu i danu kada će pristupiti ispunjavanju upitnika objavom na mrežnim stranicama Ministarstva zdravlja www.miz.hr, najmanje 5 dana prije dana određenog za ispunjavanje upitnika.

Za kandidata/kinju koji ne pristupi ispunjavanju upitnika smatrat će se da je povukao prijavu na oglas.

Uvjerenje o zdravstvenoj sposobnosti dostavlja izabrani kandidat po obavijesti o izboru, a prije sklapanja ugovora o radu na određeno vrijeme.

Prijave s potrebnom dokumentacijom podnose se u roku od **8 dana** od dana objave oglasa na mrežnoj stranici Ministarstva zdravlja [www.miz.hr](http://www.miz.hr). i mrežnoj stranici Hrvatskog zavoda za zapošljavanje [www.hzz.hr](http://www.hzz.hr). na adresu: Ministarstvo zdravlja, Zagreb, Ksaver 200a, s naznakom «**Za oglas**».

Kandidatom/kinjom prijavljenim na oglas smatrat će se samo osoba koja podnese pravovremenu i urednu prijavu te koja ispunjava formalne uvijete iz oglasa.

O rezultatima izbora prijavljeni kandidati će biti obaviješteni pisanim putem.

MINISTARSTVO ZDRAVLJA

MINISTAR

prof. dr. sc. Rajko Ostojić, dr. med.